โรงเรียนเมืองพัทยา 6 (วัดธรรมสามัคคี)

โรงเรียนเมืองพัทยา 6 (วัดธรรมสามัคคี) เป็นโรงเรียนแบบสหศึกษา ตั้งอยู่ในซอยธรรมสามัคคี ตำบลหนองปรือ อำเภอบางละมุง จังหวัดชลบุรี สังกัดเมืองพัทยา กรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นอนุบาล 1-3 ถึงชั้นประถมศึกษาปีที่ 1-6 ประวัติ โรงเรียนเมืองพัทยา 6 (วัดธรรมสามัคคี) แต่เดิมมีชื่อว่า " โรงเรียนวัดธรรมสามัคคี " โรงเรียนถือกำเนิดขึ้นเมื่อวันที่ 5 พฤศจิกายน พ.ศ. 2500 โดยนายอำเภอบางละมุง ร่วมกับพระอธิการจุ๊น ญาณสวโร เจ้าอาวาสวัดธรรมสามัคคี นายมานะ พิศาลประภา, นางฉลวย พิศาลประภา, นายมูล นาคสนธิ์, นายหงษ์ ศรัทธา และประชาชนได้ร้องขอให้จัดตั้งโรงเรียนขึ้นโดยสร้างอาคารเรียนหลังแรกเป็นไม้ มีขนาดกว้าง 7 เมตร ยาว 15 เมตร มีห้องมุข ใช้เสาไม้ทุบเปลือก หลังคามุงด้วยจาก พื้นเป็นไม้ยาง มีเสื่อลำแพนเป็นฝากั้น ใช้งบประมาณก่อสร้างทั้งสิ้น 8,000 บาท มี นายเชิญ กล้าแข็ง เป็นครูใหญ่คนแรก โรงเรียนเปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 เมื่ออาคารเรียนชำรุดทรุดโทรม จึงได้รับงบประมาณก่อสร้างอาคารเรียนจากกระทรวงศึกษาธิการ ร่วมกับผู้มีจิตศรัทธาบริจาค ได้ก่อสร้างอาคารเรียนตามแบบ ป.01 ทำพิธีเปิดเมื่อวันที่ 1 กันยายน พ.ศ. 2507 และใช้อาคารนี้มาจนถึงปัจจุบัน ภายใต้การดูแลของกระทรวงศึกษาธิการ ต่อมาเมื่อวันที่ 29 พฤศจิกายน พ.ศ. 2521 ทางราชการได้ยกฐานะสุขาภิบาล ตำบลนาเกลือ ตำบลหนองปรือ บางส่วนของตำบลห้วยใหญ่ และบางส่วนของตำบลหนองปลาไหล ขึ้นเป็นเมืองพัทยา โรงเรียนวัดธรรมสามัคคี จึงได้โอนเข้ามาอยู่ในสังกัดของเมืองพัทยา และเปลี่ยนชื่อโรงเรียนว่า " โรงเรียนเมืองพัทยา 6 (วัดธรรมสามัคคี) " ภายใต้การควบคุมดูแลของเมืองพัทยา และสำนักบริหารการศึกษาท้องถิ่น กรมการปกครองกระทรวงมหาดไทย อักษรย่อ-สี-ต้นไม้ประจำโรงเรียน อักษรย่อโรงเรียน ม.พ.ย. ๖ สีประจำโรงเรียน เขียว - เหลือง ต้นไม้ประจำโรงเรียน สัตบรรณ หรือ พญาสัตบรรณ อ้างอิง แหล่งข้อมูลอื่น เว็บไซต์โรงเรียนเมืองพัทยา 6 (วัดธรรมสามัคคี) โรงเรียนเมืองพัทยา 6 (วัดธรรมสามัคคี) จัดการแข่งขันกีฬาสีภายใน “สัตบรรณเกมส์” แผนที่และภาพถ่ายทางอากาศของ โรงเรียนเมืองพัทยา 6 (วัดธรรมสามัคคี) ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์